**Տ Ե Ղ Ե Կ Ա Ն Ք - Հ Ի Մ Ն Ա Վ Ո Ր Ո Ւ Մ**

**«ՈՍՏԻԿԱՆՈՒԹՅԱՆ ՃԱՆԱՊԱՐՀԱՅԻՆ ՈՍՏԻԿԱՆՈՒԹՅՈՒՆ ԾԱՌԱՅՈՒԹՅԱՆ ԱՐՏԱԲՅՈՒՋԵՏԱՅԻՆ ՖՈՆԴԻ ՕԳՏԱԳՈՐԾՄԱՆ ՈՒՂՂՈՒԹՅՈՒՆ ՍԱՀՄԱՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Անհրաժեշտությունը.**

Պայմանավորված է <<Պետական պաշտոններ և պետական ծառայության պաշտոններ զբաղեցնող անձանց վարձատրության մասին>> ՀՀ օրենքի 22-րդ հոդվածով սահմանված կարգով և չափերով ՀՀ ոստիկանության ծառայողներին (աշխատողներին) հատուկ առաջադրանքների և (կամ) որակյալ աշխատանքի կատարման համար 2018 թվականի տարեվերջին պարգևատրումներ վճարելու համար անհարաժեշտ դրամական միջոցներ ապահովելու հանգամանքով:

***2.* Ընթացիկ իրավիճակը և խնդիրները.**

ՀՀ ոստիկանության ծառայողներին (աշխատողներին), նախորդ տարիների ընթացքում, որպես կանոն, տարեկան առնվազն երկու անգամ (ոստիկանության օրվա՝ ապրիլի 16-ի կապակցությամբ և տարեվերջին), աշխատանքի վարձատրության տարեկան ֆոնդի տնտեսված միջոցների հաշվին հատկացվել է պարգևատրում, տարեկան շուրջ 2.2-ից 2.5 մլրդ. դրամի սահմաններում :

Ընթացիկ տարվա ապրիլին ընդունված որոշմամբ, նկատի ունենալով հասարակական կարգի պահպանության և հասարակական անվտանգության ապահովման գործում ներգրավված ոստիկանական ուժերի գերծանրաբեռնվածությունը, պարգևատրումները վճարվեցին 2 անգամ (ոստիկանության օրվա՝ ապրիլի 16-ի կապակցությամբ և լրացուցիչ կարգով), պարգևատրվողների ցանկում ընդգրկելով միայն արտաքին ծառայության մեջ ներգրավված ոստիկաններին: Փաստորեն այդ ժամանակ օգտագործվեց (ծախսվեց) աշխատավարձի տարեկան ֆոնդի տնտեսվող միջոցների զգալի մասը՝ շուրջ 2.0 մլրդ. դրամ, և այժմ այն բավարար չէ տարեվերջյան պարգևատրումներ հատկացնելու, համակարգում տարիներ շարունակ ձևավորված սպասելիքները բավարարելու համար:

***3. Կարգավորման նպատակը և բնույթը:***

Ներկայացվող որոշման նախագծով նախատեսվում է Ճանապարհային ոստիկանության արտաբյուջետային միջոցների տարեսկզբի 1.929.6 մլն. դրամ մնացորդից 1.0 մլրդ. դրամը նպատակաուղղել «Հասարակական կարգի պահպանության ապահովում» բյուջետային ծախսերի ծրագրի «Աշխատողների աշխատավարձեր և հավելավճարներ» տնտեսագիտական դասակարգման հոդվածին տարեվերջյան պարգևատրումներ վճարելու և դրանով ոստիկանության ծառայողների (աշխատողների) տարիներ շարունակ ձևավորված միջին ամսական անվանական աշխատավարձերի չափերը (շուրջ 230 հազ. դրամ), ըստ առանձին պաշտոնների, պահպանելու համար:

***4. Նախագծի մշակման գործընթացում ներգրավված ինստիտուտները և անձինք:***

ՀՀ ոստիկանություն։

***5. Ակնկալվող արդյունքը:***

Ներկայացվող նախագծի ընդունումը, ինչպես նաև 2019 թվականից ոստիկանության պահպանման ծախսերում, առաջին անգամ, առանձին հոդվածով պարգևատրման ֆոնդ նախատեսելը մեծապես կնպաստի համակարգում ծառայողների (աշխատողների) մոտիվացմանն ու աշխատանքի արդյունավետության հետագա բարձրացմանը:

ՀՀ ոստիկանություն

**ՏԵՂԵԿԱՆՔ**

***«ՈՍՏԻԿԱՆՈՒԹՅԱՆ ՃԱՆԱՊԱՐՀԱՅԻՆ ՈՍՏԻԿԱՆՈՒԹՅՈՒՆ ԾԱՌԱՅՈՒԹՅԱՆ ԱՐՏԱԲՅՈՒՋԵՏԱՅԻՆ ՖՈՆԴԻ ՕԳՏԱԳՈՐԾՄԱՆ ՈՒՂՂՈՒԹՅՈՒՆ ՍԱՀՄԱՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ***

Հայաստանի Հանրապետության կառավարության «Ոստիկանության Ճանապարհային ոստիկանություն ծառայության արտաբյուջետային ֆոնդի օգտագործման ուղղություն սահմանելու, Հայաստանի Հանրապետության 2018 թվականի պետական բյուջեում և Հայաստանի Հանրապետության կառավարության 2017 թվականի դեկտեմբերի 28-ի N 1717-ն որոշման մեջ փոփոխություններ և լրացումներ կատարելու մասին» որոշման ընդունման դեպքում Հայաստանի Հանրապետության պետական բյուջեում եկամուտները կավելանան 1.000.000,0 հազ. դրամով, ծախսերը՝ 1.000.000,0 հազ. դրամով:

***ՀՀ ՈՍՏԻԿԱՆՈՒԹՅՈՒՆ***

**ՏԵՂԵԿԱՆՔ**

***«ՈՍՏԻԿԱՆՈՒԹՅԱՆ ՃԱՆԱՊԱՐՀԱՅԻՆ ՈՍՏԻԿԱՆՈՒԹՅՈՒՆ ԾԱՌԱՅՈՒԹՅԱՆ ԱՐՏԱԲՅՈՒՋԵՏԱՅԻՆ ՖՈՆԴԻ ՕԳՏԱԳՈՐԾՄԱՆ ՈՒՂՂՈՒԹՅՈՒՆ ՍԱՀՄԱՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ***

Հայաստանի Հանրապետության կառավարության «Ոստիկանության Ճանապարհային ոստիկանություն ծառայության արտաբյուջետային ֆոնդի օգտագործման ուղղություն սահմանելու, Հայաստանի Հանրապետության 2018 թվականի պետական բյուջեում և Հայաստանի Հանրապետության կառավարության 2017 թվականի դեկտեմբերի 28-ի N 1717-ն որոշման մեջ փոփոխություններ և լրացումներ կատարելու մասին» որոշման ընդունման կապակցությամբ այլ իրավական ակտերում փոփոխություններ կատարելու անհրաժեշտություն չի առաջանա:

***ՀՀ ՈՍՏԻԿԱՆՈՒԹՅՈՒՆ***